ΣΥΜΠΛΗΡΩΜΑΤΙΚΗ ΣΥΜΦΩΝΙΑ ΣΤΟ 


ΑΠΟ 18/3/2014 ΜΝΗΜΟΝΙΟ ΣΥΜΦΩΝΙΑΣ- ΕΙΔΙΚΕΣ ΠΕΡΙΠΤΩΣΕΙΣ 


Στην Αθήνα σήµερα την 28/11/2014 μεταξύ: 


ΑΦΕΝΟΣ: 

Του Όργανισμου Συλλογικής Διαχείρισης µε την επωνυμία «ΟΡΓΑΝΙΣΜΟΣ ΣΥΛΛΟΓΙΚΗΣ 
ΔΙΑΧΕΙΡΙΣΗΣ ΚΑΙ ΠΡΟΣΤΑΣΙΑΣ ΣΥΓΓΕΝΙΚΩΝ ΔΙΚΑΙΩΜΑΤΩΝ- ΤΗΛΕΟΠΤΙΚΑ ΔΙΚΑΙΩΜΑΤΑ 
ΑΝΩΝΥΜΗ ΕΤΑΙΡΕΙΑ» και διακριτικό τίτλο «ΤΗΛΕΟΠΤΙΚΑ ΔΙΚΑΙΩΜΑΤΑ», µε ΑΦΜ: 
3987770525 - ΔΟΥ: ΦΑΕ Αθηνών, που εδρεύει στην Αθήνα, οδός Βουλής αρ. 16, όπως νόμιμα 
εκπροσωπείται στο παρόν από τον κ. Εμμανουήλ Δραϊνάκη, σύμφωνα µε το από 26.6.2013 
πρακτικό του ΔΣ, αναφερόμενου στο εξής χάριν συντομίας ως «ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ», | 

ΚΑΙ ΑΦΕΤΕΡΟΥ: 

Του Σωματείου, πρωτοβάθμιας επαγγελματικής οργάνωσης, µε την επωνυμία «Ένωση 
Ξενοδόχων Θεσσαλονίκης», µε ΑΦΜ: 090145930 - ΔΟΥ: Ι’ Θεσσαλονίκης, η οποία εδρεύει 
στη Θεσσαλονίκη, επί της οδού Εγνατίας 813 και εκπροσωπείται νόμιμα από τον Πρόεδρο 
του Διοικητικού του Συμβουλίου κ. Αριστοτέλη Θωμόπουλο, αναφερόµενου στο εξής χάριν 


συντομίας ως «Ε.Ξ.Θ.», 
Δηλώϑηκαν, συμφωνήϑηκαν και έγιναν αμοιθαία αποδεκτά τα κάτωϑι: 


Οι εδώ συμβαλλόμενοι κατέληξαν στην υπογραφή του από 18-3-2014 Μνημονίου 
Συμφωνίας για τον προσδιορισμό του ύψους των αμοιβών του «ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ» για τη χρήση των έργων του Ρεπερτορίου του, που συνίσταται στην με 
οποιονδήποτε τρόπο αναμµετάδοση/δηµόσια παρουσίαση των ραδιοτηλεοπτικών εκπομπών 
των έργων αυτών στα δωμάτια ξενοδοχείων, τα οποία ανήκουν σε μέλη της Ε.Ξ.Θ.. 
Σύμφωνα µε τους όρους του ανωτέρω μνημονίου ο ΟΡΓΑΝΙΣΜΟΣ «ΤΗΛΕΟΠΤΙΚΑ 
ΔΙΚΑΙΩΜΑΤΑ» δεσμεύτηκε ότι για τις ξενοδοχειακές επιχειρήσεις που θα προσχωρήσουν σε 
αυτό δεν θα διεκδικηθούν χωριστές αμοιβές για την χρήση τηλεοράσεων στους 


κοινόχρηστους χώρους των ξενοδοχείων, που λειτουργούν για την ε υπηρέτηση των 
) . { 


πελατών, όπως το λόμπυ, ασανσέρ, εστιατόρια κλπ, καθώς και στις αἴθουσες εκδηλώσεων 
και στα καταστήματα υγειονομικού ενδιαφέροντος υπό την προὐπόθεση πως λειτουργούν 
µετο ΑΦΜ της ξενοδοχειακής επιχείρησης. | 

Μετά την υπογραφή του από 18-3-2014 μνημονίου τα µέρη διαπίστωσαν πως υπήρχαν 
ορισμένα ξενοδοχεία, τα οποία δεν προέβαιναν σε δημόσια παρουσιάση των έργων του 
«ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ» στα δωμάτια τους, παρά μόνο στους κοινόχρηστους 
χώρους. Για την περίπτωση αυτή των ξενοδοχειακών επιχειρήσεων εκείνων που 
προβαίνουν σε δημόσια παρουσίαση των προστατευόµενων έργων αποκλειστικά και μόνο 
στους κοινόχρηστους χώρους τους και όχι στα δωμάτιά τους, τα µέρη συμφώνησαν να 
προβλεφθεί κατ' εξαίρεση των οριζομένων στο από 18-3-2014 μνημόνιο αμοιβή για την 
παρουσίαση των έργων του «ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ» στους κοινόχρηστους χώρους 
των ξενοδοχείων τους. 

Ενόψει των ανωτέρω σε συνέχεια και προς συμπλήρωση του από 18/3/2014 Μνημονίου 
Συμφωνίας μεταξύ του «ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ» και της «Ε.Ξ.Θ.», συμφωνούνται 


επιπλέον αμοιβαία τα εξής: 
Ι. ΑΝΤΙΚΕΙΜΕΝΟ ΤΟΥ ΠΑΡΟΝΤΟΣ 


1. Το παρόν αφορά αποκλειστικά και µόνο τα ξενοδοχεία κατηγορίας ενός (1), δύο (2) και 
τριών (3) αστέρων, τα οποία προβαίνουν σε δημόσια παρουσίαση των ἔργων του «ΟΣΔ 
ΤΗΛΕΟΠΤΙΚΑ ΔΙΚΑΙΩΜΑΤΑ» μόνο στους κοινόχρηστους χώρους. και όχι και στα δωμάτια 
αυτών. Για τις λοιπές ξενοδοχειακές επιχειρήσεις εφαρμόζονται οι προβλέψεις του από 18- 
3-2014 μνημονίου συμφωνίας. 

1.1. Αντικείµενο του παρόντος είναι ο προσδιορισμός του ύψους των αμοιβών του ΟΣΔ 
ΤΗΛΕΟΠΤΙΚΑ ΔΙΚΑΙΩΜΑΤΑ για τη χρήση των ἐργων του Ρεπερτορίου του, που συνίσταται 
στην µε οποιονδήποτε τρόπο δημόσια παρουσίαση των έργων αυτών αποκλειστικά και 
μόνον στους κοινόχρηστους χώρους ξενοδοχείων-μελών της ΕΞΘ και όχι στα δωμάτιά 
τους, για το χρονικό διάστηµα από 1.1.2014 και εντεύθεν, η παρούσα σύμβαση δεν αφορά 
δε τα ξενοδοχεία τεσσάρων (43) και πέντε αστέρων (53) στα οποία εκ του νόμου 
προβλέπεται η ύπαρξη τηλεοράσεων στα δωμάτια. Προὐπόθεση και αίρεση για την ισχύ της 


παρούσας (και την παραχώρηση της προβλεπόμενης στην παρούσα µη αποκλειστικής 


άδειας) είναι τα προσχωρηθησόµενα από σήµερα και εντεύθεν στην παρούσα συμφωνία ᾿ 
Ξενοδοχεία - Μέλη της ΕΞΘ, να µην προβαίνουν σε παρουσίαση στο κοινό των έργων του 
Ρεπερτορίου του ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ στα δωμάτιά τους, παρά µόνον στους 
κοινόχρηστους χώρους τους, άλλως (σε περίπτωση δηλαδή αναληθούς σχετικής δήλωσης 
και προσχώρησης) η παρούσα αἱρεται αυτομάτως και αυτοδικαίως και αναδροµικώς και ο 
ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ δικαιούται να διεκδικήσει την αποζημίωσή του για την άνευ 
αδείας δηµόσια παρουσίαση των οπτικοακουστικών έργων του ρεπερτορίου των μελών 
του, µε βάση το νομίμως δημοσιευμένο αμοιβολόγιό του. , 
Αυτονόητο είναι ότι ο ΟΣΔ έχει το δικαίωµα ελέγχου διά εξουσιοδοτηµένου προσώπου του 
στα δωμάτια των προσχωρηθησόµενων ξενοδοχείων, τα οποία υποχρεούνται να παρέχουν 
πρόσβαση στα δωμάτια για την άσκηση του δικαιώματος αυτού. 

Ως προς την έννοια «κοινόχρηστους χώρους των ξενοδοχείων», νοούνται αυτοί που 
λειτουργούν για την εξυπηρέτηση των πελατών, όπως το λόμπυ, ασανσέρ, εστιατόρια κλπ, 
καθώς και οι αίθουσες εκδηλώσεων και τα καταστήματα υγειονομικού ενδιαφέροντος, υπό 
την προὐπόθεση πως λειτουργούν µε το ΑΦΜ της ξενοδοχειακής επιχείρησης. 
Διευκρινίζεται και γίνεται αμοιβαία αποδεκτό ότι το συμφωνηθέν µε την παρούσα ετήσιο 
οικονομικό αντάλλαγμα ανά δωμάτιο, δεν συνιστά τη συνήθως καταβαλλόµενη αμοιβή για 
την παραχώρηση άδειας δημόσιας παρουσίασης, αλλά ότι προσδιορίστηκε κατ εξαίρεση 
στο ύψος αυτό λόγω του συλλογικού χαρακτήρα της συμφωνίας, καθώς επίσης και λόγω 
της ταυτόχρονης επίτευξης συμβιβαστικής επίλυσης της διαφοράς μεταξύ των εις το παρόν 


συμβαλλομένων για τα προηγούμενα έτη. 


1.2. Λαμβάνοντας υπόψη όσα προαναφέρονται στην παράγραφο 1.1. τα Μέρη δηλώνουν, 
συμφωνούν και συναποδέχονται, ότι η αμοιβή των συγγενικών δικαιωμάτων παραγωγών 
οπτικοακουστικών ἐργων-μελών του ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ, που θα 
παραχωρούνται υπό τη µορφή µη αποκλειστικής άδειας εκμετάλλευσης για την 
παρουσίαση στο κοινό των έργων του Ρεπερτορίου του ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ σε 
κοινόχρηστους μόνον χώρους - ξενοδοχείου τρίτης κατηγορίας και κάτω - μέλους της ΕΞΘ 
(και εφόσον το εν λόγω ξενοδοχείο δεν πραγματοποιεί αντίστοιχη παρουσίαση και στα 


δωμάτιά του), θα ανέρχεται για τα έτη 2014-2016: 


α) προκειµένου για ξενοδοχεία τριών (3) αστέρων, στο ποσό των 0,78 Ε ανά τετραγωνικό | 
μέτρο (Π1’) ετησίως. | 
β) προκειµένου για ξενοδοχεία δύο (2) αστέρων, στο ποσό των 0,68 Ε ανά τετραγωνικό 
μέτρο (πι’) ετησίως, 

γ) προκειµένου για ξενοδοχεία ενός (1) αστέρα, στο ποσό των 0,59 { ανά τετραγωνικό 


μέτρο (πι΄) ετησίως. 


Κάθε ξενοδοχειακή επιχείρηση που θα προσχωρεί στην παρούσα συμφωνία (µε την 
επιφύλαξη της προβλεπόμενης στον όρο 1.1 αίρεσης), οφείλει να υπογράψει νομίμως και 
να παραδώσει στον ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ την Δήλωση Προσχώρησης που 
επισυνάπτεται στο παρόν ως ΠΑΡΑΡΤΗΜΑ Α. Με την επιφύλαξη της προβλεπόμενης στον 
όρο 1.1 αἱρεσης, ο ΟΣΔ δηλώνει από τώρα ότι στις προσχωρηθησόµενες κατά τα άνω 
ξενοδοχειακές επιχειρήσεις (και υπό την προὐπόθεση της εµπρόθεσµης καταβολής των 
αμοιβών) παραχωρεί µη αποκλειστική άδεια δημόσιας παρουσίασης των έργων των μελών 
του σε τηλεοράσεις στους κοινόχρηστους χώρους της αδειοδοτούµενης ξενοδοχειακής 


επιχείρησης. 


1.3. Ὁ εκάστοτε ισχύων Φόρος Προστιθέµενης Αξίας ή οποιαδήποτε άλλη νόμιμη 
επιβάρυνση, που µπορεί να προκύψει στο µέλλον, εφ’ οιουδήποτε ποσού θα καταβάλλει 
για την εν προκειμένω αιτία µέλος της Ε.Ξ.Θ. προς τον ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ, θα 
βαρύνει αποκλειστικά και µόνον την ξενοδοχειακή επιχείρηση Και θα καταβάλλεται στον 
ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ εµπροθέσµως στο ακέραιο. Η παρούσα Συμφωνία ισχύει για 
τα έτη 2014, 2015 και 2016, µετά ταύτα ανανεώνεται δε αυτομάτως εκάστοτε για ένα 
ημερολογιακό έτος εφόσον οιοδήποτε εκ των δύο συμβαλλομένων δεν γνωστοποιήσει 
εγγράφως στο άλλο συμβαλλόμενο μέρος την βούληση του περί λήξης της ισχύος της 
σύμβασης μέχρι την 1η Σεπτεµβρίου του αντίστοιχου έτους, οπότε η λήξη θα επέρχεται την 
31η Δεκεμβρίου του έτους αυτού. 

Η εν λόγω αμοιβή, πλέον του εκάστοτε ισχύοντος Φ.Π.Α., θα τιµολογείται τον Δεκέμβριο 
εκάστου ηµερολογιακού έτους στο οποίο αφορά και θα καταβάλλεται από το µέλος της 


Ε.Ξ.Θ το αργότερο έως την 31η ηµέρα του ίδιου μήνα. Ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ θα 


αποστέλλει το τιμολόγιο στην ξενοδοχειακή επιχείρηση τουλάχισζον 15 ηµέρες προ της 

ημερομηνίας καταβολής µε υπόµνηση για την προθεσµία εξόφλησης, η δε ξενοδοχειακή 
επιχείρηση κατά την παραλαβή του τιμολογίου και εφόσον συμφωνεί µε τα τιμολογηθέντα 
ποσά, δέον να υπογράφει δια του νομίμου εκπροσώπου της και να σφραγίζει το αντίγραφο 


του τιμολογίου και να το εγχειρίζει στον ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ. 


1.4. Ἡ παρούσα συμφωνία συνάπτεται σε συλλογικό επίπεδο, µε στόχο την επίτευξη 
συλλογικού χαρακτήρα, υπό την έννοια οτι επιδιώκεται η προσχώρηση σε αυτήν (και η 
μέσω αυτής αδειοδότηση) της πλειοψηφίας ή/και της ολότητας των μελῶν της Ε.Ξ.Θ. που 
πληρούν την προὐπόθεση του όρου 1.1 του παρόντος (ήτοι παρουσίαση µόνον στους 
κοινόχρηστους χώρους και όχι και στα δωμάτια), και προκειµένου να επιτευχθεί ο 
συλλογικός αυτός χαρακτήρας, αμφότερα τα μέρη αναγνωρίζουν την ανάγκη να 
παραχωρηθούν εκπτώσεις στις προς προσχώρηση ξενοδοχειακές επιχειρήσεις που πληρούν 
την προὔπόθεση του όρου 1.1 του παρόντος όσον αφορά τις αναδρομικές οφειλές για την 
µη αδειοδοτηµένη έως σήµερα χρήση, οι οποίες εκπτώσεις είναι νόμιμες, σύμφωνες µε τα 
χρηστά και συναλλακτικά ήθη και δεν αντιβαίνουν σε καμία περίπτωση σε οιαδήποτε τυχόν 
ατομική συμφωνία έχει ήδη συνάψει ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ µε μεμονωμένες 
ξενοδοχειακές επιχειρήσεις. Ειδικά, λοιπόν, όσον αφορά τις αναδρομικές οφειλές, τα µέρη 
συμφωνούν τα εξής: 

Έναντι οποιουδήποτε μέλους της ΕΞΘ που πληροί την προὐπόθεση του όρου 1.1 του 
παρόντος (ήτοι προβαίνει σε παρουσίαση μόνον στους κοινόχρηστους χώρους και ὀχι και 
στα δωμάτια) προσχωρήσει (µε την υπογραφή και αποστολή της Δήλωσης Προσχώρησης 
του Παραρτήµατος Α του παρόντος) στην προκείµενη συμφωνία, ο ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ θα παρέχει έκπτωση ως προς τις αξιώσεις του για το χρονικό διάστηµα του 
παρελθόντος από 1/1/2009 έως και την 31/12/2013, εκ ποσοστού πενήντα τοις εκατό (5056) 
καθώς και δυνατότητα τµηµατικής καταβολής (καταβολή σε έως τρεις (3) μηνιαίες δόσεις 
από την ημερομηνία της Δήλωσης Προσχώρησης), ανάλογα µε τα δεδομένα εκάστου 
μέλους της Ε.Ξ.Θ. Σε περίπτωση εφάπαξ καταβολής ολόκληρου του ποσού θα παρέχεται 
πρόσθετη έκπτωση στην ανωτέρω αναδρομική οφειλή, εκ ποσοστού 206 (ως «εφάπαξ» 
λογίζεται µε το παρόν και η καταβολή µε επιταγή λήξεως µηνός από την παραλαβή). Στην 
περίπτωση που το εν λόγω μέλος της Ε.Ξ.Θ. προτού εξοφλήσει τις αναδρομικές οφειλές του 


εξέλθει/παραβιάσει την εν προκειμένω συμφωνία οι παραπάνω αξιώσεις του ΟΣΔ 


ο... 


ΤΗΛΕΟΠΤΙΚΑ ΔΙΚΑΙΩΜΑΤΑ θα επανενεργοποιούνται άµεσα, χωρίς οιαδήποτε έκπτωση ή 
διευκόλυνση καταβολής. | 
Αυτονόητο και αμοιβαία αποδεκτό είναι ότι έναντι οιασδήποτε ξενοδοχειακής επιχείρησης 
που πληροί την προὐπόθεση του όρου 1.1 του παρόντος (ήτοι προβαίνει σε παρουσίαση 
μόνον στους κοινόχρηστους χώρους και όχι και στα δωμάτια) δεν προσχωρήσει στην 
παρούσα συμφωνία εντός ενός (1) μήνα από την ανάρτηση της παρούσας στην επίσημη 
ιστοσελίδα της Ε.Ξ.Θ, δεν ισχύει η παρούσα συμφωνία, ο δε ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ 
δικαιούται να διεκδικήσει την αποζημίωσή του για την άνευ αδείας δημόσια παρουσίαση 
των οπτικοακουστικών έργων του ρεπερτορίου των μελών του, µε βάση το νομίμως 
δημοσιευμένο αμοιβολόγιό του, επιφυλασσόµενος παντός άλλου νομίμου δικαιώματός 
του. 

Έναντι οιασδήποτε ξενοδοχειακής επιχείρησης που πληροί την προὐπόθεση του όρου 1.1 
του παρόντος (ήτοι προβαίνει σε παρουσίαση µόνον στους κοινόχρηστους χώρους και όχι 
και στα δωμάτια), προσχωρήσει μεν στην παρούσα συμφωνία, αλλά παραβιάσει 
οιονδήποτε όρο αυτής, όλων συνομολογουμένων ως ουσιωδών (π.χ. µη εμπρόθεσµη 
καταβολή των οφειλομένων αμοιβών κλπ)., ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ δικαιούται να 
καταγγείλει την παρούσα άµεσα και να διεκδικήσει την αποζημίωση των μελών του για την 
άνευ αδείας δημόσια παρουσίαση των προστατευόµενων από τον ίδιο οπτικοακουστικών 
έργων στα δωμάτια της ξενοδοχειακής επιχείρησης που παραβίασε την παρούσα συμφωνία 
µε βάση το νομίμως δημοσιευμένο αμοιβολόγιό του, επιφυλασσόµενος παντός άλλου 
νομίμου δικαιώματός του. 

Σε περίπτωση που οιασδήποτε ξενοδοχειακή επιχείρηση προσχωρήσει στην παρούσα 
συμφωνία χωρις να πληροί την προὐπόθεση του όρου 1.1 του παρόντος (ήτοι προσχωρήσει 
μολονότι προβαίνει σε παρουσίαση και στα δωμάτια και όχι μόνον στους κοινόχρηστους 
χώρους), τότε ενεργοποιείται η αίρεση του όρου 1.1 και η ισχύς της παρούσας αἱρεται 
αναδρομικά, αυτομάτως και αυτοδικαίως και ο ΟΣΔ δικαιούται να διεκδικήσει αποζημίωση 
για την άνευ αδείας δημόσια παρουσίαση των οπτικοακουστικών έργων του ρεπερτορίου 
των μελών του, µε βάση το νομίμως δημοσιευμένο αμοιβολόγιό του, επιφυλασσόμενος 


παντός άλλου νομίμου δικαιώματός του. 


ΗΠ. ΛΟΙΠΟΙ ΟΡΟΙ 


Ισχύουν κατά τα λοιπά όσα ορίζονται στο από 18/3/2014 Μνημόνιο Συµφωνίας του ΟΣΔ 


ΤΗΛΕΟΠΤΙΚΑ ΔΙΚΑΙΩΜΑΤΑ με την Ε.-.Θ. 


Το παρόν συντάχθηκε σε δύο (2) πρωτότυπα και αφού αναγνώσθηκε υπογράφηκε από τα 


Μέρη, ως έπεται και στη συνέχεια ένα έκαστο έλαβε από ἕνα (1). 


ΤΑ ΣΥΜΒΑΛΛΟΜΕΝΑ ΜΕΡΗ 


ΓΙΑ ΤΟΝ ΓΙΑ ΤΗΝ 
ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ 


Δ - -ή Γκαζαλη σας] 
Αριστοτέλης Θωμόπουλος 


ΠΑΡΑΡΤΗΜΑ Α 


Δήλωση Προσχώρησης στους όρους του Μνημονίου Συµφωνίας 
μεταξύ της ΕΞΘ καιτου Ο.Σ.Δ. «ΤΗΛΕΟΠΤΙΚΑ ΔΙΚΑΙΩΜΑΤΑ»- 
Δημόσια Εκτέλεση Μόνο σε Κοινόχρηστο/ους Χώρο/ους 


Τίτλος Ξενοδοχείου 


Επωνυμία Επιχείρησης 


Διεύθυνση 


Κατηγορία 


Εμβαδόν σε πι΄του/ων 
κοινόχρηστου/ων 
χώρου/ων 


Τρόπος καταβολής ΔΟΣΕΙΣ (εως 3 μηνιαίες) η ΕΦΑΠΑΞ [1 


αναδρομικών. 


Δηλώνω υπεύθυνα και εγγυώμαι ότι το ως άνω ξενοδοχείο .... αστέρων προβαίνει σε δημόσια 
παρουσίαση των έργων μόνον στους κοινόχρηστους χώρους και ότι προσχωρώ στους όρους του 
Μνημονίου Συµφωνίας που υπεγράφη στις 18/03/2014, σε συνδυασμό µε την από 28/11/2014 
Συμπληρωματική Συμφωνία μεταξύ της Ένωσης Ξενοδόχων Θεσσαλονίκης και του Οργανισμού 
Συλλογικής Διαχείρισης και Προστασίας Συγγενικών Δικαιωμάτων Τηλεοπτικά Δικαιώματα 
Ανώνυμη Εταιρεία µε δ.τ. «ΤΗΛΕΟΠΤΙΚΑ ΔΙΚΑΙΩΜΑΤΑ» 


Ο Προσχωρών 


Ημερομηνία: 


